Hnojice

Hnojice () je obec v Česku v okrese Olomouc v Olomouckom kraji.

K 1. januáru 2012 mala 605 obyvateľov, z toho 303 mužov a 302 žien, pričom priemerný vek v obci činil 39,6 roka (muži 38,4 roka, ženy 40,9 roka).

 Názov 
Na základe písomných historických prameňov možno sledovať nasledovný vývoj názvu:
 1131 – Gnoici,CDB I., num. 115, p. 120 , ver. 5. „Gnoici“.
 1302 – Hnoynicz,CDM V., num. 145, p. 145.
 1397 – Hnogicz,Šembera, Aloys W. Staré desky zemské i manské w Moravě a w Opawsku. In Časopis Českého museum. 1846, sw. 5, s. 554.
 1410 – Hnogycz,CDM XIV., num. 113, p. 102 . „villa Hnoynicz“ v Hnojicích,CDM XIV., num. 145, p. 136.
 1454 – Hnoynicz,Emler, Josephus (ed.). Reliquiæ tabularum terræ Regni Bohemiae anno MDXLI igne consumptarum. Tomus II. Pragæ : Typis Joannis Otto, 1872, s. 165.
 1475 – Hnogicz,Hosák, Ladislav – Šrámek, Rudolf. Místní jména na Moravě a ve Slezsku. 1, A-L. 1. vyd. Praha : Academia, 1970, s. 266.
 1480 – Hnogicze,
 1515 – z Hnogicz,
 1678, 1718, 1751 – Gnoitz,
 1846 – Gnoitz, Hnogic,
 1872 – Gnoitz, Hnojice.

 Dejiny 
Prvá písomná zmienka o Hnojiciach pochádza z listiny olomouckého biskupa Jindřicha Zdíka napísanej po 30. júni 1131. Hnojnice patrili do územného vlastníctva olomouckej kapitoly u sv. Václava. V roku 1302 sú doložené ako súčasť malého panstva Žerotína a Pňovic, ktoré náležalo Bludovi z Jičína, príslušníkovi šľachtického rodu zo Žerotína.CDM V., num. 145, p. 145. Listina je zároveň najstaršou písomnou zmienkou o farskom kostole v Hnojiciach.

Koncom 14. storočia už Hnojice boli súčasťou hradného panstva Šternberk. V roku 1515 je doložený veľký rybník, ktorý bol neskôr vysušený a premenený na pole. Od 17. storočia v Hnojniciach fungovala škola. V roku 1805 obec postihol veľký požiar, pri ktorom celá vyhorela.Bartoš, Josef et al. Okres Olomouc. 1. vyd. Ostrava : Profil, 1981, s. 82.

Ako etnicky česká obec neboli Hnojice po prijatí mníchovskej dohody začlenené do Ríšskej župy Sudety a v období protektorátu boli pripojené k okresu Olomouc. Do roku 1960 boli súčasťou okresu Šternberk.

Hnojnice boli vyspelou poľnohospodárskou obcou. Tunajší roľníci sa vypracovali na priekopníkov v pestovaní repy a chove koní. Po spustení násilnej kolektivizácie poľnohospodárstva tu bolo v roku 1950 založené jednotné roľnícke družstvo (názov: Jednotné zemědělské družstvo Hnojice, neskôr Jednotné zemědělské družstvo Zlatý klas Hnojice), ktoré bolo napokon integrované do JRD v Štěpánove.

 Referencie 

 Iné projekty 

 Externé odkazy 
 Oficiálny web obce

Kategória:Obce okresu Olomouc